Tööjuhend
Autojuht

1.	ÜLDSÄTTED
1.1	Töönimetus: autojuht
1.2	Töökoht on Haapsalu Sotsiaalmajas
1.3	Autojuhiga sõlmib ja lõpetab töölepingu Sotsiaalmaja direktor.
1.4	Autojuht kuulub Haapsalu Sotsialamaja koosseisu ja allub haldusjuht-majandusjuhatajale.
1.5	Autojuhi töökohal on nõutav vähemalt põhiharidus ja B-kategooria juhiluba. 
1.6	Töökoha põhieesmärk on tõsta Sotsiaalmaja klientide elukvaliteeti.
1.7	Autojuhi asenduse korraldab haiguse või puhkuse ajal haldusjuht-majandusjuhataja. 
1.8	Autojuht juhindub oma tegevuses:
1.8.1	Eesti Vabariigi seadustest ja valitsuse määrustest, direktori või teda asendava isiku korraldustest ja juhenditest;
1.8.2	Haapsalu Sotsiaalmaja töökorralduse reeglitest, tuleohutus- ning tööohutusjuhenditest ja veterinaarameti enesekontrollidokumentatsioonist.
1.8.3	Käesolevast tööjuhendist;
1.8.4	Liikluseeskirjadest ja Ühistranspordiseadusest;
1.8.5	Muudest kehtivatest eeskirjadest ja normidest.

2.	PÕHIEESMÄRGIST TULENEVAD ÜLEDSANDED 
2.1 Sotsiaaltransporditeenuse (tasulise sõitjate veo) osutamine Haapsalu linnas ja Eesti piirides Sotsiaalmaja transpordivahenditega vastavalt Sotsiaalmaja sõidugraafikule.
2.1.1 Eakate ja puuetega inimeste abistamine autosse või bussi sisenemisel ja väljumisel.
2.1.2 Eakate ja puuetega inimeste abistamine vajadusel asjaajamisel.
2.1.3 Klientidega viisakas ja abivalmis suhtlemine, klientidele Haapsalu Sotsiaalmaja poolt osutatavate teenuste hinnakirja ja tellimise korra selgitamine.
2.1.4 Sõidupäeviku täitmine vastavalt kehtivatele nõuetele.
2.1.5 Koostöö Sotsiaalmaja sekretäriga sõidugraafikusse kantud sõitude teostamise osas.
2.2 Klientidele valmistoidu kojuvedu tellimuste alusel. 
2.2.1. Toiduhügieenikoolituse läbimine vastavalt nõuetele, veterinaarameti toidukäitlemisnõuete järgmine.
2.3 Sotsiaalmaja majandussõitude tegemine.
2.4 Transpordivahendite tehnilise korrasoleku ja puhtuse eest hoolitsemine tagamaks reisijate turvalisust. 
2.4.1 Transpordivahendite varustamine kütusega.
2.4.2 Transpordivahendite jooksva- ja kapitaalremondi korraldamine ja hooldamine.
2.4.3 Transpordivahendite remondiks ning teenustöödeks vajaminevate materjalide ja tööriistade omadustega kursis hoidmine ja õigete töövõtete kasutamine.
2.5 Vee-, kanalisatsiooni- ja küttesüsteemide korrasoleku jälgimine, lihtsamate rikete kõrvaldamine või rikke kõrvaldamise korraldamine. Haapsalu Sotsiaalmaja ruumide ja inventari jooksva remondi- ja parandustööde teostamine.
2.6 Muude ettenägematute ülesannete täitmine vastavalt vajadusele.

3. ÕIGUSED
3.1 Teha direktorile ettepanekuid ja soovitusi töö paremaks organiseerimiseks.
3.2 Nõuda isikukaitsevahendite, tööriietuse ja tööriistade olemasolu.
3.3 Saada vajadusel täienduskoolitust tööandja kulul.
3.4 Keelduda tööst, milleks ta ei ole saanud väljaõpet.
3.5 Saada puhkepäevadel ja riigipühadel töötatud töötundide eest lisatasu vastavalt Töölepinguseadusele.
3.6 Saada klienti puudutavat informatsiooni oma tööülesannte täitmiseks ja sekkuda, kui on alust arvata, et kliendi tervis ja/või elu on ohus.
3.7 Käia regulaarselt töötervishoiuarsti vastuvõtul (1x2 aasta jooksul).

3.	KOHUSTUSED
Autojuht kohustub:
4.1 Täitma kõiki tööandja või teda asendava töötaja seaduslikke korraldusi.
4.2 Ettenägematute takistuste korral pöörduma tööandja poole ilmnenud takistuste kõrvaldamiseks;
4.3 Täitma tule-, töö- ja elektriohutuse eeskirju ja juhendeid, samuti tervisekaitse nõudeid. 
4.4 Tagama klientide isikuandmete kaitse isikuandmekaitse seaduse ja avaliku teabe seaduse nõuetele vastavalt; hoidma kliendi konfidentsiaalset delikaatset ja eraelulist infot. 

5.	VASTUTUS 
Autojuht vastutab käesoleva tööjuhendiga:
5.1	Temale pandud töökohustuste täitmata jätmise eest.
5.2 Transpordivahendite hea tehnilise seisukorra ning tehnilise ülevaatuse teostamise eest.
5.3	Tellitud tööde täitmise ning kvaliteedi eest.
5.4	Sotsiaalmaja sõidukite ning abimaterjalide säästliku ja otstarbekohase kasutamise eest.
5.5  Materiaalne ja rahaline vastutus on sätestatud vastavate lepingutega.